Berrobi inguruko mendi eta bideetan ari dira bilaketa lanak egiten, batez ere.
Bilaketa lanetan dihardute Ertzaintzaren mendiko Zaintza eta Erreskate Unitateko kideek, Txakurren unitateak eta helikoptero batek, baita Gurutze Gorriak, DYAk eta Gipuzkoako Suhiltzaileek ere. Gainera, 50 boluntario ere ari dira parte hartzen.
Euskadiko Larrialdietako Boluntarioen Elkarteak eskatu du gazteari buruzko informaziorik izanez gero, agintariekin harremanetan jartzeko edo 112 telefonora (larrialdietarako telefonoa) deitzeko.